

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. július 1-i rendes ülésére**

**Napirend:**

**Érdi Tankerület kérelme az iskola homlokzati felújítási munkálataihoz nyújtandó támogatás**

**A napirendet tárgyaló ülés dátuma**: **2024.07.01.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai:**

Általános tartalék keret

**4. Tényállás bemutatása:**

A Pipacsvirág Magyar-Angol Két Tanítási Nyelvű Általános Iskola homlokzati felújítási munkái során megállapításra került, hogy az ablakokra kívülről felszerelt pergolák állapota nem megfelelő, azok töröttek, mállanak szét, akár balesetveszélyesek is lehetnek és a felújítási munkák során feltétlenül szükséges volt azok cseréje.

Az elvégzett felújítási munkák során a pergollák le lettek szedve, a cserék el lettek végezve, annak érdekében, hogy a balesetveszély elháruljon és a napsütés ne zavarja az oktatást, illetve a felmelegedés ne tegye elviselhetetlenné a bent tartózkodást. Az elvégzett munkák költsége 1.232.000 Ft+Áfa összeg volt, mely összeget az Érdi Tankerület biztosított.

Ezen nem várt, előre nem tervezett költségek fedezetéhez az Érdi Tankerületi Központ utólag kéri a képviselő-testület anyagi támogatást. A kérelem tárgya, hogy a képviselő-testület döntésével támogassa és járuljon hozzá a homlokzat felújítás teljes körű befejezéséhez, és biztosítsa az 1.232.000 Ft+Áfa összegű keretet.

Telki, 2024. június 26. Deltai Károly

 polgármester

**Határozati javaslat**

**Telki Község Önkormányzat Képviselő-testülete**

**/2024. (VII. ) számú önkormányzati határozata**

**Érdi Tankerület kérelme az iskola homlokzati felújítási munkálataihoz nyújtandó támogatás**

Telki község Önkormányzat képviselő-testülete úgy határozott a Pipacsvirág Magyar-Angol Két Tanítási Nyelvű Általános Iskola homlokzati felújítási munkáihoz kapcsolódóan a nem várt, előre nem tervezett költséget jelentő Pergollák cseréjéhez utólagos finanszírozásban az Érdi Tankerület részére…………………….. Ft összegű támogatást biztosít.

A támogatást a képviselő-testület a 2024.évi költségvetés tartalékkeret terhére biztosítja.

Felelős: polgármester

Határidő: 2024.július 31.